seungwon929/Th-miracl huggingface dataset:
เหงียน ถิ หง็อก ฮวา

เหงียน ถิ หง็อก ฮวา (; เกิด 10 พฤศจิกายน ค.ศ. 1987) เป็นหนึ่งในสมาชิกของวอลเลย์บอลหญิงทีมชาติเวียดนาม โดยเธอได้เป็นกัปตันของทีมดังกล่าวตั้งแต่ปี ค.ศ. 2009

ปัจจุบันเธอทำหน้าที่ร่วมกับสังกัดสโมสรวอลเลย์บอลบาง ในการแข่งขันวอลเลย์บอลไทยแลนด์ลีก
เซอร์ไวเวอร์ซีรีส์ (2014)

เซอร์ไวเวอร์ซีรีส์ (2014) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ซึ่งจัดเป็นปีที่ 28 แล้ว สถานที่จัดคือ สก็อตต์เทรด เซ็นเตอร์ ในเมืองเซนต์หลุยส์, รัฐมิสซูรี สหรัฐอเมริกา เมื่อวันที่ 23 พฤศจิกายน ค.ศ. 2014

ศึกนี้เป็นการปรากฏตัวครั้งแรกของอดีตนักมวยปล้ำอาชีพของสมาคมเวิลด์แชมเปี้ยนชิพเรสต์ลิง (WCW) สติง ที่ไม่เคยมาเป็นเวลานานถึง 14 ปี

ในรอว์ วันที่ 27 ตุลาคม ทริปเปิลเอช ได้จัดแมตช์การปล้ำแทกทีม 5 ต่อ 5 แบบคัดออก โดยให้ จอห์น ซีนา จัดทีมมาเจอกับทีม ดิออโทริตี ให้ซีนาเลือกใครก็ได้มาเข้าทีม

ในรอว์ วันที่ 3 พฤศจิกายน วินซ์ แม็กแมน ออกมาเปิดรายการพร้อมกับ ทริปเปิล เอช และ สเตฟานี แม็กแมน โดยวินซ์ได้ประกาศว่าถ้าทีมของซีนาชนะ ทีมออโทริตี จะต้องสลายไป และก็จะหมดอำนาจไปด้วย คืนเดียวกัน ได้มีแมตช์การปล้ำคู่เอกระหว่าง แรนดี ออร์ตัน กับเซท โรลลินส์ โดยโรลลินส์ เป็นฝ่ายชนะไปได้ หลังแมตช์ ออร์ตันทำใจสักพักแล้วก็ยอมจับมือกับ เจมี โนเบิล, โจอี เมอร์คิวรี, เคน ก่อนจะมาถึงโรลลินส์ แต่ออร์ตันไม่จับมือแถมยัง RKO ใส่โรลลินส์ด้วย โนเบิล, เมอร์คิวรี และเคน พยายามรุมออร์ตัน แต่ออร์ตันก็จับเหวี่ยงตกเวทีหมด แล้วก็ตั้งท่าจะเตะจุดโทษใส่โรลลินส์ แต่ ทริปเปิล เอช ขึ้นมาห้ามเอาไว้ซะก่อน และบอกให้ออร์ตัน ใจเย็นๆ แต่ออร์ตัน ต่อยหน้า ทริปเปิล เอช จนล้มคว่ำ ทำให้พวกเคน ต้องมาช่วยกันรุมออร์ตันอีก แต่ก็เอาไม่อยู่ ออร์ตันไปต่อยรัวใส่โรลลินส์ ที่โต๊ะผู้บรรยาย แต่สุดท้ายก็โดนพวกเคนมารุมจับเอาไว้จนได้ โรลลินส์กระโดดเหยียบหัวออร์ตัน อัดใส่โต๊ะผู้บรรยายจนหัวแตก จากนั้นสเตฟานี ก็บอกให้ ทริปเปิล เอช จัดการกับออร์ตันซะ ทริปเปิล เอช ก็จำใจต้องสั่งให้ปิดบัญชีออร์ตัน เคนลากออร์ตัน ไปวางบนขั้นบันไดเหล็กและก็ให้โรลลินส์ กระโดดเหยียบหัวอีกครั้ง

ในรอว์ วันที่ 11 พฤศจิกายน จอห์น ซีนาออกมาบอกว่าออโทริตีพยายามข่มขู่ไม่ให้คนกล้ามาร่วมทีมกับเขา แต่เขาก็หามาได้สองคนแล้วคือแจ็ก สแวกเกอร์ กับ ดอล์ฟ ซิกก์เลอร์ และอีกคนที่อยากจะให้มาร่วมทีมคือไรแบ็ก แต่ออโทริตีก็ออกมาและเกลี้ยกล่อมให้ไรแบ็กเข้าร่วมทีมออโทริตีดีกว่า ซีนาก็พยายามเกลี้ยกล่อมให้ไรแบ็กเข้าทีม ซึ่งสุดท้ายไรแบ็กก็บอกว่าเขาไม่กลัวออโทริตีหรอก แต่ซีนาก็ไม่ใช่คนจ่ายเงินเดือนให้เขาสักหน่อย ว่าแล้วก็จับซีนามา Spinebuster แล้วก็เข้าทีมออโทริตีไปอีกคน คืนเดียวกันได้มีแมตช์ระหว่างซีนากับไรแบ็ก โดยซีนาชนะฟาล์ว เพราะเคนขึ้นมาเล่นงานซีนา หลังแมตช์ไรแบ็กไม่พอใจเคน และทำท่าจะมีเรื่องกัน เซท โรลลินส์ขึ้นมาห้ามทั้งสองคนไว้แต่ไรแบ็กต่อยโรลลินส์ร่วงไป ทำให้เคนต้องถีบไรแบ็กกลิ้งตกเวทีไป จากนั้นทีมออโทริตีก็รุมกระทืบซีนา เชมัส กับ บิ๊กโชว์ ออกมาช่วยซีนา แต่คนน้อยกว่าเลยโดนรุมกระทืบซะเละ สุดท้ายไรแบ็กฟื้นขึ้นมาช่วยซีนา ไล่อัดพวกออโทริตีได้สำเร็จ ด้านหลังเวที ทริปเปิลเอช กับ สเตฟานี กำลังดูสถานการณ์ผ่านทางจอโทรทัศน์อยู่ดีๆ ลู้ก ฮาร์เปอร์ ก็ลากซิกก์เลอร์มากองให้เป็นของกำนัล พร้อมบอกว่าเขานี่แหละคือผู้เล่นที่ทำเพื่อทีมอย่างแท้จริง

ในรอว์ วันที่ 17 พฤศจิกายน ได้มีการเซ็นสัญญาปล้ำในเซอร์ไวเวอร์ซีรีส์ ระหว่างทีมออโทริตีกับทีมซีนา โดยทีมออโทริตีออกมากันครบทั้งทีม แต่ซีนาออกมาแค่คนเดียวเพราะคนอื่นบาดเจ็บหมด แต่ซีนาบอกว่ามีคนเดียวก็จะสู้ แต่แล้วดอล์ฟ ซิกก์เลอร์กับบิ๊กโชว์ก็ออกมาจนได้ แถมอีริก โรแวนยังออกมาร่วมทีมซีนา ด้วยอีกคน สุดท้ายก็เป็นไรแบ็กที่ออกมาร่วมทีมเป็นคนที่ 5 แล้วก็ช่วยกันไล่อัดพวกออโทริตี ทริปเปิลเอชมาต่อยซีนาแล้วก็จะจับ Pedigree แต่ไรแบ็กขึ้นมายืนจ้องหน้าทริปเปิลเอช ทำให้ซีนาได้โอกาสจับทริปเปิลเอชใส่ Attitude Adjustment ลงบนโต๊ะจนพัง
ซันโตรีซันเบิร์ดส์

ซันโตรีซันเบิร์ดส์ (; ) เป็นสโมสรวอลเลย์บอลชายตั้งอยู่ในเมืองมิโน, จังหวัดโอซากะ ประเทศญี่ปุ่น สโมสรก่อตั้งขึ้นในปี ค.ศ. 1973 สโมสรนี้เข้าแข่งขันในวี.ลีก ดิวิชัน 1 โดยมีเจ้าของทีมคือบริษัทซันโตรีข้อมูล ณ เดือนมิถุนายน ค.ศ. 2014
สนิทชิดเชือด

สนิทชิดเชือด () เป็นนวนิยายแนวสืบสวนสอบสวน ประพันธ์โดย จิลเลียน ฟลินน์ (Gillian Flynn) ซึ่งเป็นผลงานนวนิยายเรื่องแรกของเธอ ตีพิมพ์ครั้งแรกเมื่อปี ค.ศ. 2006 ส่วนในประเทศไทย ตีพิมพ์โดย น้ำพุสำนักพิมพ์
การประกวดเพลงยูโรวิชันปี 1983

การประกวดเพลงยูโรวิชันปี 1983 เป็นการประกวดร้องเพลงโดยจัดขึ้นที่เมืองมิวนิก ประเทศเยอรมนี จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 20 เพลง 20 ประเทศ โดยเพลงที่ชนะคือ Si la vie est cadeau ขับร้องโดย Corinne Hermès ตัวแทนจากลักเซมเบิร์ก

สมาคมสถาบันการกระจายเสียงของสหพันธ์สาธารณรัฐเยอรมนี เป็นแม่ข่ายในการออกอากาศ โดยออกอากาศไปยังประเทศดังต่อไปนี้ประเทศที่ไม่เข้าร่วมในปีนี้
ปราสาทมืด

ปราสาทมืด เป็นบทประพันธ์ของจุลลดา ภักดีภูมินทร์ เป็นเรื่องราวของหม่อมเจ้าหญิงผู้สูงศักดิ์ผู้หลบหนีหม่อมแม่ที่จะแต่งงาน มาเป็นพีเลี้ยงของ "คุณแจ๋ว" น้องสาวพิการของคุณหมอภรตผู้เฉยชาในปราสาทใหญ่แต่เต็มไปด้วยเรื่องลึกลับ เธอได้รับการปองร้ายจากแม่บ้าน "ป้าแช่ม" และลูกสาวคือ "กัญญา" โดยมีคุณหมอภะรตคอยช่วยเหลือจนสนิทสนมและแอบหลงรักกัน รวมทั้งยังได้รู้จักอีกทั้งไปมาหาสู่กับ “ศุลีมาศ” และ “วิษณุ” เจ้าของ ไร่สองพี่น้อง” กับ "พระองค์เจ้ารวิศักดิ์"

ถูกนำมาสร้างเป็นภาพยนตร์ 2 ครั้ง และนำมาสร้างเป็นละครโทรทัศน์ถึง 4 ครั้ง
บลีดอิตเอาต์

"บลีดอิตเอาต์" () เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลลำดับที่สองจากสตูดิโออัลบั้มชุดที่สามของวง "มินิตส์ทูมิดไนต์" ออกจำหน่ายในวันที่ 17 สิงหาคม พ.ศ. 2550

ในวันที่ 30 กรกฎาคม พ.ศ. 2550 มิวสิกวิดีโอของเพลงนี้ได้ปรากฏในเอ็มทีวีเยอรมนีและเอ็มทีวีเอเชีย เพลงนี้ติดอันดับที่ 44 ในรายชื่อ 100 เพลงยอดเยี่ยมแห่งปี พ.ศ. 2550 ของ"โรลลิงสโตน" และยังได้อยู่ในอันดับที่ 83 ในรายชื่อ 100 เพลงฮิตสูงสุดแห่งปี พ.ศ. 2550 ของช่อง"เอ็มทีวีภาคพื้นเอเชียแปซิฟิก" "บลีดอิตเอาต์" มักจะใช้เป็นเพลงสุดท้ายในหลายคอนเสิร์ตของลิงคินพาร์ก โดยจะรวมท่อนคอรัสแบบช้าในตอนท้าย และท่อนโซโลกลองพิเศษของรอบ บัวร์ดอน

เพลงทั้งหมดแต่งโดยลิงคินพาร์ก
สโมสรวอลเลย์บอลเพชรบุรี

สโมสรวอลเลย์บอลเพชรบุรี–กรุงเทพมหานคร () เป็นทีมวอลเลย์บอลชาย ตั้งอยู่ ณ จังหวัดเพชรบุรี ประเทศไทย โดยทีมนี้เข้าแข่งขันในวอลเลย์บอลไทยแลนด์ลีกข้อมูล ณ เดือนตุลาคม ค.ศ. 2014
สโมสรวอลเลย์บอลชายนครนนท์

สโมสรวอลเลย์บอลทรีบรอดแบนด์ นครนนท์–สวนดุสิต เป็นสโมสรวอลเลย์บอลชายตั้งอยู่ที่จังหวัดนนทบุรี, ประเทศไทย โดยทีมนี้เคยเข้าแข่งขันในวอลเลย์บอลไทยแลนด์ลีก
ข้อมูล ณ เดือนตุลาคม ค.ศ. 2014
การ์เด้น มิวสิค

การ์เด้น มิวสิค () เป็นค่ายเพลงย่อยในเครืออาร์เอส ก่อตั้งขึ้นในปี 2554 เพื่อทำเพลงในแนวทางที่ต่างจากแนวแมสทั่วๆ ไป

พ.ศ. 2554 เปิดค่าย "การ์เด้น มิวสิค (Garden Music)" โดยเป็นการแยกตัวออกมาจากค่าย อาร์เอส มิวสิก เพื่อทำเพลงในแนว Easy Listening และ Indy ที่แตกต่างจากแนวแมสทั่ว ๆ ไป โดยศิลปินที่มาอยู่ในค่ายคนแรกคือ เอก สุระเชษฐ์ (Akera) ตามมาด้วยศิลปินหญิงคนแรก ณิณัฐ (Ninut)

พ.ศ. 2555 วง อินเฟมัส (Infamous) และ อาร์ทฟลอร์ (Artfloor) ย้ายจากค่าย อาร์เอส มิวสิก เข้ามาอยู่ในสังกัดการ์เด้น

พ.ศ. 2556 เปิดตัว 4 ศิลปินใหม่ เดอะโพสิทีฟ (The Positive), นิว โฟลเดอร์ (New Folder), อลาร์มไนน์ (Alarm9) และ มาร์ค เจนมานะ (Mark)

ปลายปี พ.ศ. 2557 ค่ายย่อย The Demo ถูกยุบเข้ามาเป็นส่วนหนึ่งของค่ายการ์เด้น ศิลปินในค่ายย่อยนั้นซึ่งได้แก่ สปลิท (Split), ฟ้า (Fah), เจฟ (Jeff) และ อั๋น เจษฎา จึงย้ายเข้ามาเป็นส่วนหนึ่งของค่ายการ์เด้น
วอลเลย์บอลชายไทยแลนด์ลีก 2014-15

วอลเลย์บอลชายไทยแลนด์ลีก 2014-15 หรือ วอลเลย์บอลชายไทยแลนด์ลีก 2558 โดยครั้งนี้จัดขึ้นเป็นครั้งที่ 10 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 25 ตุลาคม พ.ศ. 2559
ทวี แรงขำ

ศาสตราจารย์ ทวี แรงขำ เป็นอดีตรองประธานสภานิติบัญญัติแห่งชาติ อดีตรัฐมนตรีช่วยว่าการกระทรวงมหาดไทย (ครม.27, 28, 30, 31) อดีตผู้ว่าราชการจังหวัดหลายจังหวัด และอดีตคณบดีคณะรัฐศาสตร์ มหาวิทยาลัยธรรมศาสตร์

ทวี แรงขำ เป็นข้าราชการพลเรือนในสังกัดกระทรวงมหาดไทย เคยดำรงตำแหน่งเป็นผู้ว่าราชการจังหวัดนครปฐม (พ.ศ. 2487-2488) ผู้ว่าราชการจังหวัดเชียงใหม่ ในปี พ.ศ. 2488 ถึงปี พ.ศ. 2489 ต่อมาได้เข้าทำงานเป็นอาจารย์ประจำมหาวิทยาลัยธรรมศาสตร์ และดำรงตำแหน่งเป็นคณบดีคณะรัฐศาสตร์ มหาวิทยาลัยธรรมศาสตร์ ในระหว่างปี พ.ศ. 2499 ถึงปี พ.ศ. 2512 และเคยรักษาการอธิการบดี ในเดือนตุลาคม พ.ศ. 2500

ทวี แรงขำ ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายพจน์ สารสิน (ครม.27) พ.ศ. 2500 และในรัฐบาลจอมพลถนอม กิตติขจร (ครม.28, 30, 31) พ.ศ. 2500 และ พ.ศ. 2506-2514 และเป็นประจำสำนักทำเนีบนายกรัฐมนตรี ในปี พ.ศ. 2502

ทวี แรงขำ เคยร่วมก่อตั้งพรรคสหประชาไทย กับจอมพลถนอม กิตติขจร ในปี พ.ศ. 2511 ได้รับเลือกเป็นรองประธานสภานิติบัญญัติแห่งชาติ ในปี พ.ศ. 2515 และเป็นสมาชิกสภานิติบัญญัติแห่งชาติ ในปี พ.ศ. 2516
โมเช คัตซาฟ

โมเช คัตซาฟ (, ; เกิดที่ Musa Qasab ในวันที่ 5 ธันวาคม ค.ศ. 1945) เป็นนักการเมืองเชื้อสายอิหร่าน-ยิวในประเทศอิสราเอล และเป็นประธานาธิบดีคนที่ 8 ในปี ค.ศ. 2000 - 2007 แต่ในช่วงปลายของการดำรงตำแหน่งเขาถูกกล่าวหาว่าข่มขืนผู้ใต้บังคับบัญชาหญิงคนหนึ่ง เขาจึงตัดสินใจลาออกจากตำแหน่งในปี ค.ศ. 2007 เพื่อเป็นการต่อรอง และปฏิเสธข้อตกลงกับอัยการและสาบานว่าเขาจะพิสูจน์ความบริสุทธิ์ของเขาในศาล ต่อมาในวันที่ 30 ธันวาคม ค.ศ. 2010 เขาถูกศาลตัดสินว่ามีความผิดในข้อหาข่มขืนจริง และมีความผิดฐานขัดขวางกระบวนการยุติธรรมและติดสินบนเจ้าพนักงาน ในท้ายที่สุดแล้วศาลฎีกาพิพากษาให้เขาจำคุกเป็นเวลา 7 ปี
เบบี้เมทัล

เบบี้เมทัล () เป็นวงไอดอลที่มาจากยูนิตย่อยของวงจากประเทศญี่ปุ่น มีโคบะเมทัล เป็นโปรดิวเซอร์ให้กับวง โดยมีสมาชิกจำนวน 3 คน ซึ่งประกอบไปด้วย ซู-เมทัล, ยุอิเมทัล และโมอะเมทัล

แนวคิดของวง เบบี้เมทัล แรกเริ่มคือ ชมรมเครื่องดนตรีหนัก(จูองบุ) ซึ่งเป็นหนึ่งในชมรมของวงซากุระกาคุอิน ที่มีธีมของวงเป็นโรงเรียนในชั้นประถมถึงมัธยมต้นในญี่ปุ่น และมีท่าประจำวงเป็นสุนัขจิ้งจอก (Fox Sign)
วงเบบี้เมทัลก่อตั้งขึ้นเมื่อปี พ.ศ. 2553 โดยเป็นวงที่เป็นกลุ่มย่อยของ วงดนตรีประเภทไอดอลหญิงของประเทศญี่ปุ่นชื่อว่า
ในเดือนมีนาคม ปี พ.ศ. 2556 ซูได้จบการศึกษาของวงซากุระ กาคุอิน โดยที่เธอยังทำหน้าที่เป็นนักร้องนำของวง เบบี้เมทัล ต่อไปจนถึงปัจจุบัน

ประกอบด้วย

ประกอบด้วย
เป็นวงดนตรีที่คอยเล่นเป็นแบคอัพให้กับวงเบบี้เมทัล ในช่วงแรกได้มีการสลับสับเปลี่ยนสมาชิกผู้ที่เล่นดนตรีให้อยู่หลายคน จนถึงช่วงปัจจุบันได้มีนักดนตรีที่เป็นหลักของวง คือเป็นลูกคู่ในการแสดงของเบบี้เมทัลในช่วงแรก โดยมีการทำท่าเป็นนักดนตรีแสดงอยู่ร่วมกันกับวง และยังมีโบนเกิลแสดงการเต้นร่วมกันด้วย
คูนิฮิโระ ชิมิซุ

คูนิฮิโระ ชิมิซุ (; , เกิด 11 สิงหาคม 1986) เป็นนักกีฬาวอลเลย์บอลชายทีมชาติญี่ปุ่น เล่นลีกอาชีพให้แก่สโมสรพานาโซนิคแพนเธอร์ส
อาหรับวินเทอร์

อาหรับวินเทอร์ () เป็นคำที่ใช้อธิบายสถานการณ์ความรุนแรงและความผันผวนทางการเมืองในโลกอาหรับ ซึ่งเกิดขึ้นหลัง "อาหรับสปริง" อันได้แก่ สงครามกลางเมืองซีเรีย, เหตุจลาจลในอิรัก, วิกฤตการณ์ในอียิปต์ และวิกฤตการณ์ในเยเมน รวมไปถึงความขัดแย้งอื่น ๆ ในเลบานอน, ลิเบีย, ตูนิเซีย และบาห์เรน
เนเมซิส (เรซิเดนต์อีวิล)

เนเมซิส () หรือ ผู้ตามล่า () เป็นตัวละครสมมุติจากแฟรนไชส์เกม"เรซิเดนต์อีวิล"ของแคปคอม ปรากฏตัวครั้งแรกในเกม "" ก่อนที่จะไปปรากฏตัวในเกมภาคอื่นและปรากฏเป็นตัวประกอบ เนเมซิสยังออกมาในรูปแบบสินค้าต่าง ๆ และปรากฏในภาพยนตร์เรื่อง "ผีชีวะ 2 ผ่าวิกฤตไวรัสสยองโลก" เมื่อปี ค.ศ. 2004 ด้วย ผู้พากย์เสียงตัวละครคือนักแสดงที่ไม่ระบุชื่อคนหนึ่ง และรับบทในภาพยนตร์โดยแมทธิว จี. เทย์เลอร์

ตั้งแต่เนเมซิสปรากฏตัวครั้งแรก ได้รับการตอบรับด้านบวก และกลายเป็นหนึ่งในตัวละครที่เป็นที่นิยมมากที่สุดในซีรีส์ สื่อตีพิมพ์บางแห่งชื่นชมตัวละครดังกล่าวว่าเป็นปฏิปักษ์ผู้น่าเกรงขามคนหนึ่ง ขณะที่บางแห่งกล่าวว่าเป็นหนึ่งในสัตว์ประหลาดที่ชื่นชอบและน่ากลัวที่สุดในบรรดาวิดีโอเกม
โทโยดะโกเซย์เตรฟวยร์ซา

โทโยดะโกเซย์เตรฟวยร์ซา (; ) เป็นสโมสรวอลเลย์บอลชาย ซึ่งตั้งอยู่ ณ อินาซาวา, จังหวัดไอชิ ประเทศญี่ปุ่น ทีมนี้เข้าแข่งขันในวี.พรีเมียร์ลีก

สโมสรนี้ได้รับการก่อตั้งขึ้นในปี ค.ศ. 1961 โดยคนงานของโทโยดะโกเซย์ หนึ่งในกลุ่มบริษัทโตโยต้ามอเตอร์ สโมสรได้รับการเลื่อนชั้นสู่การแข่งขันลีกภูมิภาคใน ค.ศ. 1984 และสโมสรนี้ได้รางวัลรองชนะเลิศของลีกในประเทศในปี ค.ศ. 1993 สโมสรได้รับการเลื่อนชั้นสู่การแข่งขัน วี.พรีเมียร์ลีก ในปี ค.ศ. 1998 เป็นครั้งแรก ข้อมูล ณ เดือนสิงหาคม ค.ศ. 2014
แชโดว์ออฟเดอะเดย์

"แชโดว์ออฟเดอะเดย์" () เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สามจากสตูดิโออัลบั้มชุดที่สามของวง "มินิตส์ทูมิดไนต์" ออกจำหน่ายในประเทศออสเตรเลียเมื่อวันที่ 16 ตุลาคม พ.ศ. 2550 ต่อมาในประเทศสหรัฐอเมริกาเมื่อวันที่ 30 ตุลาคม พ.ศ. 2550 และออกจำหน่ายทั่วโลกเมื่อวันที่ 12 พฤศจิกายน พ.ศ. 2550

มิวสิกวิดีโอของเพลงนี้ กำกับโดย โจ ฮาห์น เกี่ยวกับที่แห่งหนึ่งที่กำลังประสบกับเหตุการณ์ความไม่สงบขนาดใหญ่ ซึ่งเห็นได้ในประเทศสหรัฐอเมริกา วิดีโอนี้ถ่ายทำที่สตูดิโอทเวนตีท์เซนจูรีฟอกซ์ ในลอสแอนเจลิส ภาพการแสดงเหตุการณ์ต่างๆ จัดการโดยผู้ประสานงานสตันต์ สตีฟเวน โฮ

มิวสิกวิดีโออกเผยแพร่ทางอินเทอร์เน็ตในวันที่ 15 ตุลาคม พ.ศ. 2550 ในวิดีโอแสดงให้เห็น เชสเตอร์ เบนนิงตันตื่นขึ้นมา ด้วยนาฟิกาปลุกที่บอกเวลา 23:55 น. แสดงถึงแนวคิดถึงเรื่องนาฬิกาวันสิ้นโลก ที่อ้างอิงถึงชื่ออัลบั้ม "มินิตส์ทูมิดไนต์" (นาทีถึงเที่ยงคืน) โดยเพลงนี้อยู่ลำดับที่ 5 ในอัลบั้ม วิดีโอนี้ยาวมากกว่า 4 นาที เมื่อบวกกับเวลาที่นาฬิกาปลุกบอกเวลาในตอนแรก จะหมายความว่าเวลาจะสิ้นสุดที่ 23:59 น. หรือหนึ่งนาทีก่อนถึงเที่ยงคืน ส่วนใหญ่วิดีโอจะแสดงให้เห็นแต่ภาพของเชสเตอร์ ส่วนแบรด, รอบ, ไมค์, โจ และฟีนิกซ์ไม่ปรากฏในวิดีโอ เนื่องจากวิดีโอไม่มีการรวมภาพการแสดงดนตรีของวง นอกจากแสดงเชสเตอร์ร้องเพลง โดยวิดีโอนี้มีเสียงเอฟเฟ็กอื่นจากการแสดงภาพความไม่สงบที่ปรากฏในวิดีโอ

เพลงทั้งหมดแต่งโดยลิงคินพาร์ก
หลี่ หยุนตี๋

หลี่ หยุนตี๋ () หรือที่รู้จักในชื่อ ยุนดิ เป็นนักเปียโนคลาสสิคชาวจีน เขามีชื่อเสียงอย่างมากจากการชนะเลิศในรายการประกวด International Frédéric Chopin Piano Competition ในปี 2000 ซึ่งขณะนั้นด้วยวัยเพียง 18 ปี ทำให้เขาเป็นนักเปียโนชาวเอเชียที่อายุน้อยที่สุดในประวัติศาสตร์ที่ชนะเลิศรายการแข่งขันเปียโนระดับโลก

หยุนตี๋เป็นบุตรของ นายหลี่ ฉวน กับนางจาง เซี่ยวหลู ทั้งสองเป็นคนงานของบริษัทถลุงเหล็กเสฉวนฉงชิ่ง แม้ว่าเขาจะไม่ได้เกิดในครอบครัวนักดนตรี แต่หยุนตี๋กลับชอบดนตรีมาก เมื่อเขาอายุได้ 3 ขวบ พ่อแม่ของเขาก็ซื้อหีบเพลงชักให้เป็นของขวัญ หลังจากที่หยุนตี๋ดูจะสนใจหีบเพลงชักจากที่ได้ฟังนักดนตรีบรรเลงหีบเพลงชักในห้างสรรพสินค้าแห่งหนึ่งจนถึงขนาดไม่ยอมเดินผ่านไปง่ายๆ เขาสามารถเล่นหีบเพลงชักได้อย่างคล่องแคล่วเมื่ออายุได้ราว 4 ขวบ จากการได้เรียนกับ ถาน เจียนหมิน ซึ่งเป็นอาจารย์วิชาดนตรีของมหาวิทยาลัย จนหนึ่งปีให้หลัง หยุนตี๋ชนะเลิศการประกวดแข่งขันหีบเพลงชักเยาชนเมืองฉงชิ่ง

หยุนตี๋ได้เริ่มเรียนเปียโนเมื่ออายุราว 7 ขวบ ทักษะของเขาพัฒนาไปอย่างรวดเร็วมาก สองปีต่อมาครูของเขาจึงแนะนำหยุนตี๋แก่ ศาสตราจารย์ แดน เจายี่ ซึ่งหยุนตี๋ก็ได้เป็นนักเรียนของเจายี่เป็นเวลาถึง 9 ปีจนทักษะเปียโนของเขาอยู่ในระดับมืออาชีพ เมื่อเขาอายุ 18 ได้เข้าศึกษาต่อที่ วิทยาลัยศิลปะเสิ่นเจิ้น และต่อมาไปเรียนเปียโนต่อที่วิทยาลัยศิลปะสื่อ-ละครและดนตรีฮันโนเวอร์ ในเยอรมนี
ทัตสึยะ ฟูกูซาวะ

ทัตสึยะ ฟูกูซาวะ (, เกิด 01 กรกฎาคม 1986) เป็นนักกีฬาวอลเลย์บอลชายทีมชาติญี่ปุ่น เล่นลีกอาชีพให้กับสโมสรพานาโซนิคแพนเธอร์ส
รางวัลพิเศษมิสแกรนด์อินเตอร์เนชันแนล

รางวัลพิเศษมิสแกรนด์อินเตอร์เนชันแนล ซึ่งจัดการประกวดครั้งแรกในปี 2013 มีทั้งสิ้น 4 รางวัล คือ ชุดว่ายน้ำยอดเยี่ยม, ชุดราตรียอดเยี่ยม, ชุดประจำชาติยอดเยี่ยม, มิสป๊อปปูล่าโหวต และในการกระกวดครั้งถัดมาในปี 2014 ได้เพิ่มรางวัลพิเศษอีก 1 รางวัล คือ โซเชียลมีเดียยอดเยี่ยม
เครื่องอิสริยาภรณ์ดารามหาปุตรา

เครื่องอิสริยาภรณ์ดารามหาปุตรา ( "บินตัง มหาปุตรา") เป็นเครื่องอิสริยาภรณ์ที่มีลำดับเกียรติเป็นอันดับที่ 2 ของประเทศอินโดนีเซีย รองจากเครื่องอิสริยาภรณ์ดาราแห่งสาธารณรัฐอินโดนีเซีย เครื่องอิสริยาภรณ์ตระกูลนี้มอบโดยรัฐบาล โดยมีประธานาธิบดีแห่งสาธารณรัฐอินโดนีเซียเป็นประธานแห่งเครื่องอิสริยาภรณ์ เพื่อเป็นบำเหน็จความชอบในการปฏิบัติหน้าที่เพื่อมาตุภูมิอย่างโดดเด่นเป็นพิเศษในพื้นที่ที่อยู่นอกขอบเขตของทหาร มีทั้งหมด 5 ชั้น  Bintang Mahaputra, Sekretariat Negara Republik Indonesia
เวสเทิร์นดิจิตอล

บริษัทเวสเทิร์นดิจิตอล ( มักย่อเป็น WDC หรือ WD) เป็นหนึ่งในผู้ผลิตฮาร์ดดิสก์คอมพิวเตอร์ขนาดใหญ่ที่สุดในโลก (ร่วมกับซีเกตเทคโนโลยี (Seagate Technology))

บริษัทเวสเทิร์นดิจิตอลมีความเป็นมาอย่างยาวนานเกี่ยวกับอุตสาหกรรมอิเล็กทรอนิกส์ในฐานะผู้ผลิตวงจรรวมและผลิตภัณฑ์หน่วยเก็บข้อมูล เวสเทิร์นดิจิตอลก่อตั้งขึ้นวันที่ 23 เมษายน ค.ศ. 1970 โดยแอลวิน บี. ฟิลลิปส์ พนักงานของโมโตโรลา โดยก่อตั้งในชื่อ เจเนรัลดิจิตอล (General Digital) แรกเริ่มเป็นผู้ผลิตเครื่องมือทดสอบมอสเฟต (MOS) บริษัทกลายเป็นผู้ผลิตสารกึ่งตัวนำแบบพิเศษ โดยมีนักลงทุนจำนวนมากและบริษัทขนาดยักษ์อย่างบริษัทอีเมอร์สันอิเล็กทริก (Emerson Electric) ช่วยจัดหาทุนเริ่มต้น ในประมาณเดือนกรกฎาคม ค.ศ. 1971 บริษัทเปลี่ยนมาใช้ชื่อปัจจุบันและเปิดตัวผลิตภัณฑ์แรก WD1402A UART ไม่นานหลังจากนั้น
คำอุทาน

คำอุทาน หมายถึง คำที่อาจจะเป็นคำที่ใช้แสดงอารมณ์ หรือความรู้สึกของผู้พูด ให้มีความชัดเจนมากยิ่งขึ้น (แม้ว่าคำอุทานส่วนมากจะมีคำนิยามที่ชัดเจน) คำอย่างเช่น เอ่อ, เอิ่ม ก็ถือว่าเป็นคำอุทานเช่นกัน คำอุทานมักจะวางอยู่หน้าประโยค
บทนิยาม

บทนิยาม เป็นข้อความแสดงความหมายของคำ หรือวลี หรือชุดสัญลักษณ์ต่าง ๆ บทนิยามแบ่งได้เป็นสองหมวดหมู่ใหญ่ ๆ ได้แก่ บทนิยามเชิงเนื้อหา (อธิบายเนื้อหาสำคัญของคำ) และบทนิยามเชิงขยายความ (แจกแจงรายการข้อมูลที่เป็นความหมายของคำ) คำหนึ่ง ๆ อาจมีหลายความหมาย จึงทำให้มีบทนิยามหลายบทนิยาม

ในทางคณิตศาสตร์ บทนิยามจะให้ความหมายของศัพท์เฉพาะคำใหม่ แทนที่จะอธิบายศัพท์ที่มีอยู่แล้ว บทนิยามและสัจพจน์เป็นพื้นฐานที่คณิตศาสตร์ทุกสาขากำหนดขึ้น
รางวัลพิเศษมิสยูนิเวิร์สไทยแลนด์

ต่อไปนี้เป็นรางวัลพิเศษของการประกวด มิสยูนิเวิร์สไทยแลนด์ที่เริ่มการประกวดมาตั้งแต่ปี 2000 โดย 2 รางวัลพิเศษหลัก คือ ขวัญใจช่างภาพ และ มิสป็อปปูล่าโหวต และยังมีรางวัลพิเศษอื่นๆเริ่มจัดประกวดครั้งแรกเมื่อปี 2557

เริ่มจัดประกวดครั้งแรกเมื่อปี 2559

เริ่มจัดประกวดครั้งแรกเมื่อปี 2560

เริ่มจัดประกวดครั้งแรกเมื่อปี 2561

เริ่มจัดประกวดครั้งแรกเมื่อปี 2561

โดยจัดประกวดในจังหวัดที่ผู้เข้าประกวดเก็บตัว ในปี 2548,2550,2552,2558-ปัจจุบัน และไม่มีการจัดประกวดในปี 2543-2547,2549,2551,2553-2557

จัดการประกวดครั้งแรกในปี 2561 โดยตัดสินร่วมกับรางวัลขวัญใจประจำจังหวัด

จัดประกวดในปี 2543-2554
จัดประกวดในปี 2549-2551
จัดประกวดในปี 2550-2556

จัดประกวดในปี 2556-2559

จัดประกวดในปี 2557-2558

จัดประกวดในปี 2558-2559
รายนามผู้ครองตำแหน่งนางงามนานาชาติ

รายนามผู้ที่ครองตำแหน่งนางงามนานาชาติอย่างเป็นทางการ โดยเรียงลำดับตามปีการจัดประกวดดังต่อไปนี้
รายชื่อตัวแทนประเทศไทยในงานประกวดความงามนานาชาติ

รายชื่อของมิสไทยแลนด์ในการเป็นตัวแทนเข้าประกวด มิสยูนิเวิร์ส, มิสเวิลด์, มิสอินเตอร์เนชันแนล, มิสแกรนด์อินเตอร์เนชันแนล, มิสซูปราเนชันแนล, มิสเอิร์ธ, มิสอินเตอร์คอนติเนนตัล และ มิสทัวริซึมอินเตอร์เนชันแนล
เรซิเดนต์อีวิล 3: เนเมซิส

เรซิเดนต์อีวิล 3: เนเมซิส () หรือชื่อภาษาญี่ปุ่นคือ "ไบโอฮาซาร์ด 3: เดอะลาสต์เอสเคป" () เป็นวิดีโอเกมแนวสยองขวัญเอาชีวิตรอด และเป็นภาคต่อของเกม"เรซิเดนต์อีวิล 2" พัฒนาและจัดจำหน่ายโดยแคปคอม เกมออกจำหน่ายสำหรับเครื่องเพลย์สเตชัน และต่อมาได้พ่วงเข้ากับเครื่องดรีมแคสต์ ไมโครซอฟท์ วินโดวส์ และเกมคิวบ์ เกมยังมีให้ดาวน์ดหลดผ่านเพลย์สเตชัน เน็ตเวิร์กแพลตฟอร์ม เพื่อเล่นบนเครื่องเพลย์สเตชัน 3 และเพลย์สเตชันพอร์เทเบิล

ครึ่งแรกของเนื้อเรื่องในเกมเกิดขึ้น 24 ชั่วโมงก่อนเหตุการณ์ในเรซิเดนต์อีวิล 2 และครึ่งหลังเกิดขึ้นหลังจากนั้นเกือบ 2 วัน เนื้อเรื่องต่อยอดไปยังเรื่องของฉากและเหตุการณ์การระบาดของที-ไวรัสในแรคคูนซิตี และจบลงด้วยโชคชะตาของเมืองและประชากรที่ติดเชื้อ

ต่อมาเนื้อเรื่องในเกมได้เป็นเนื้อเรื่องหลักในภาพยนตร์เรื่อง"ผีชีวะ 2 ผ่าวิกฤตไวรัสสยองโลก" เมื่อปี ค.ศ. 2004 ด้วย
เครื่องอิสริยาภรณ์อินโดนีเซีย

เครื่องอิสริยาภรณ์ของประเทศอินโดนีเซีย 
บินตัง เรปูบลิค อินโดเนเซีย (, อักษรย่อ: BRI) หรือเครื่องอิสริยาภรณ์ดาราแห่งสาธารณรัฐอินโดนีเซีย เป็นอิสริยาภรณ์ที่มีลำดับเกียรติสูงสุดของประเทศ มอบให้แก่ผู้ปฏิบติหน้าที่อย่างโดดเด่นเป็นพิเศษเพื่อความไพบูลย์ ความรุ่งเรือง และความยิ่งใหญ่ของประเทศชาติ มีทั้งหมด 5 ชั้น ดังนี้บินตัง มหาปุตรา (, อักษรย่อ: BMP) หรือเครื่องอิสริยาภรณ์ดารามหาปุตรา มอบให้เพื่อเป็นบำเหน็จความชอบในการปฏิบัติหน้าที่เพื่อมาตุภูมิอย่างโดดเด่นเป็นพิเศษในพื้นที่ที่อยู่นอกขอบเขตของทหาร นับเป็นเครื่องอิสริยาภรณ์ที่มีลำดับเกียรติสูงสุดเป็นอันดับที่ 2 ของประเทศ มีทั้งหมด 5 ชั้น
Given to military personnel served in the guerrilla war in the independence war (1945-1949).

บินตัง ซักตี () หรือดาราศักติ เป็นรางวัลชั้นสูงสุดที่ให้แก่ผู้ปฏิบัติการรบอย่างกล้าหาญ ซึ่งมอบให้เป็นได้ทั้งระดับรายบุคคลหรือระดับหน่วยรบ

Has the same grade with "Bintang Sakti", but bestowed upon the most distinguished service in the military.

บินตัง ยูดา ดาร์มา () หรือเครื่องอิสริยาภรณ์ดารายุทธธรรม เป็นเครื่องอิสริยาภรณ์ชั้นสูงสุดที่มอบให้กับชาวต่างประเทศซึ่งมีความชอบอันโดดเด่นในทางการทหาร มีทั้งหมด 3 ชั้นบินตัง การ์ติกา เอกา ปักซี () หรือเครื่องอิสริยาภรณ์ดาราการติกาเอกปักษี เป็นดาราบำเหน็จความชอบในราชการทหารบก มีทั้งหมด 3 ชั้น

คำว่า "การ์ติกา เอกา ปักซี" เป็นคำในภาษาสันสกฤต เมื่อทับศัพท์ตามอย่างภาษาสันสกฤตจะเป็น "การติกาเอกปกฺษี" แปลว่า นกอันมีกำลังเบียดเบียนอย่างเอกอุ
บินตัง จาลาเซนา () หรือเครื่องอิสริยาภรณ์ดาราชลเสนา เป็นดาราบำเหน็จความชอบในราชการทหารเรือ มีทั้งหมด 3 ชั้น ได้แก่

"จาลาเซนา" ตรงกับคำว่า "ชลเสนา" ในภาษาสันสกฤต แปลโดยศัพท์ว่า ทหารน้ำ แปลโดยนัย คือ ทหารเรือ

บินตัง ซวา บูวานา ปักซา () หรือเครื่องอิสริยาภรณ์ดาราสวภูวนปักษะ เป็นดาราบำเหน็จความชอบในราชการทหารอากาศ มีทั้งหมด 3 ชั้นคำว่า "ซวา บูวานา ปักซา" เป็นคำในภาษาสันสกฤต เมื่อทับศัพท์ตามอย่างภาษาสันสกฤตจะเป็น "สฺวภูวนปกฺษ" แปลว่า ปีกแห่งแผ่นดินเกิดของตนเอง
Samkaryanugraha Sipil :

Samkaryanugraha Militer :

Tanda Kehormatan Bintang

Tanda Kehormatan Satyalancana

Satyalancana-satyalancana Sipil :

Satyalancana-satyalancana Militer :
ไฟเย็น (วงดนตรี)

ไฟเย็น เป็นวงดนตรีเพื่อชีวิตสัญชาติไทยที่มีบทบาทบนเวทีการเมืองในยุคหลังรัฐประหารในประเทศไทย พ.ศ. 2549 มีเพลงฮิตเช่น ลุงสมชาย ป้าสมจิตร, ไม่รักนะ ระวังติดคุก, ปลดปล่อย เปลี่ยนแปลง, ใครฆ่าร.8?

สมาชิกปัจจุบัน

อดีตสมาชิก

วงไฟเย็นเริ่มต้นจากการเป็นสมาชิกวงท่าเสา นำโดย วัฒน์ วรรลยางกูร ร่วมแสดงดนตรีบนเวทีการเมืองฝ่ายซ้ายหลายครั้ง แต่เนื่องจากสมาชิกวงท่าเสาหลายคนไม่ได้มีที่พักอาศัยอยู่ในกรุงเทพฯ จึงไม่สะดวกเดินทางมาแสดงดนตรีในช่วงงานเวทีได้ในหลายๆงาน ทำให้สมาชิกวงบางส่วนที่เคลื่อนไหวงานเพลงได้สะดวกกว่าตัดสินใจตั้งวงดนตรีขึ้นมาใหม่ในนามวงไฟเย็น

วงไฟเย็นเปิดตัวอย่างเป็นทางการในงานเคาท์ดาวน์หน้าเรือนจำพิเศษกรุงเทพมหานคร เมื่อวันที่ 31 ธันวาคม พ.ศ. 2554 เพื่อให้กำลังใจผู้ที่ติดอยู่ในเรือนจำด้วยมาตรา 112 และร่วมเคลื่อนไหวทางการเมืองอย่างต่อเนื่องบนเวทีต่างๆที่จัดโดยกลุ่มคนเสื้อแดง และแสดงสดตามเวทีเสวนาการเมือง หรืองานรำลึกอันเป็นกิจกรรมฝ่ายซ้ายต่างๆหลายครั้งได้ร่วมแสดงสดที่หอประชุมเล็ก และประชุมใหญ่มหาวิทยาลัยธรรมศาสตร์ กิจกรรมรำลึก 6 ตุลา 2519 ติดต่อกันหลายปี ร่วมกับ วัฒน์ วรรลยางกูร ผู้ร่วมก่อตั้งวง

หลังจากเกิดเหตุการณ์รัฐประหารในประเทศไทย พ.ศ. 2557 สมาชิกวงไฟเย็นส่วนหนึ่งถูกคำสั่งคณะรักษาความสงบแห่งชาติ ที่ 5/2557 ให้ไปรายงานตัว (แต่ไม่มีสมาชิกวงคนใดไปรายงานตัว) ประกอบกับสถานการณ์ทางการเมืองที่ประชาชนถูกจำกัดสิทธิเสรีภาพด้วยกฎอัยการศึก ทำให้วงไฟเย็นไม่สามารถรวมตัวกันเพื่อแสดงดนตรีได้

ศาลทหารออกหมายจับ นายวัฒน์ วรรลยางกูร นายไตรรงค์ สินสืบผล นายชฤต โยนกนาคพันธุ์ และนายนิธิวัต วรรณศิริ ฐานความผิดขัดคำสั่งคณะรักษาความสงบแห่งชาติ ที่ 5/2557

ปัจจุบัน ไฟเย็นได้ลี้ภัยทางการเมืองไปผลิตผลงานเพลงและรายการสตรีมมิ่งต่อต้านคณะเผด็จการทหารในแถบประเทศในภูมิภาคอาเซียน

วงไฟเย็นเป็นวงที่มีแนวคิดนิยมระบอบสาธารณรัฐ โดยอุดมการณ์ทางการเมืองดังกล่าวนั้นได้แสดงออกมาในรูปแบบของบทเพลงต่างๆที่แต่งออกมาเช่น ลุงสมชาย ป้าสมจิตร, ล้มเจ้า, และ 13 ตุลา ตาสว่างทั้งแผ่นดิน

28 กรกฎาคม 2556 พาดหัวข่าวผู้จัดการออนไลน์ - เสื้อแดงเชียงรายเจอแรงต้าน ขรก.รักในหลวง ขวางนำ “วงไฟเย็น” แสดงสถานที่ราชการ

ดร.เจมส์ ลีโอนาร์ด มิทเชลล์ (James Leonard Mitchell) อาจารย์สอนที่มหาวิทยาลัยขอนแก่น และเป็นนักวิจัยร่วมของมหาวิทยาลัยโมนาช (Monash University) ประเทศออสเตรเลีย ได้เขียนถึงการ"ปล่อยเพลงต่อต้านคณะผู้ยึดอำนาจ"จากต่างประเทศ ของวงไฟเย็น ใน "สัมภาษณ์: เพลงลูกทุ่ง - เสียงของการประท้วงทางการเมืองและการฟื้นฟูวัฒนธรรมอีสาน"

เมื่อปี พ.ศ. 2559 ไฟเย็นได้ทำเพลง ขันแดงแสลงใจ ที่ได้แปลงทำนองมาจาก โบว์แดงแสลงใจ ทำให้มีทั้งคนเห็นด้วยและไม่เห็นด้วยกับเนื้อหาเพลง ด้านพลโท ชัยณรงค์ ประกาศไล่ล่านักร้องหญิงในคลิปให้ได้ โดยถือว่าเป็นภัยทางความมั่นคงภายในประเทศชาติ

ในรูปแบบซีดี
"แผ่นที่ 1"
"แผ่นที่ 2"

ในรูปแบบดิจิตอลดาวน์โหลด

ในรูปแบบซีดี และดิจิตอลดาวน์โหลด
หน้าที่

หน้าที่เป็นคำซึ่งถ่ายทอดนัยการผูกมัดหรือข้อผูกพันทางศีลธรรมต่อบางคนหรือบางสิ่ง เมื่อบุคคลตระหนักถึงหน้าที่ ทางทฤษฎีบุคคลนั้นจะผูกมัดตนเองกับการทำให้หน้าที่บรรลุโดยไม่คำนึงถึงประโยชน์ของตนเอง ตรงแบบ "ความต้องการความยุติธรรม เกียรติยศและชื่อเสียงผูกติด" อย่างลึกซึ้งกับหน้าที่

ซิเซโร นักปรัชญาสมัยโบโราณผู้อภิปรายหน้าที่ในงานของเขา "ว่าด้วยหน้าที่" (On Duty) แนะว่าหน้าที่สามารถมาได้จากสี่แหล่ง ได้แก่

การใช้คำดัดแปลงหลายคำมีกำเนิดจากความคิดที่มาข้อผูกพัน อันเป็นมโนทัศน์ซึ่งเกี่ยวข้องกับแนวคิดหน้าที่ ฉะนั้น จึงใช้ในราชการที่ปฏิบัติโดยศาสนาจารย์ของโบสถ์ ทหาร หรือลูกจ้างหรือคนใช้ใด ๆ